# Apstiprināts

# ar Rīgas pilsētas izpilddirektora rīkojumu

# “Par Rīgas pilsētas pašvaldības finansiālā

# atbalsta piešķiršanu Rīgas pilsētas

# apkaimju attīstības biedrībām”

# NOLIKUMS

 **Rīgas pilsētas pašvaldības finansiālā atbalsta**

**piešķiršanas kārtība Rīgas pilsētas apkaimju attīstības biedrībām**

1. **Vispārīgais jautājums**
2. Šis nolikums nosaka kārtību, kādā tiek iesniegti un izskatītiRīgas pilsētas apkaimju attīstības biedrību (turpmāk – Biedrības) pieteikumi Rīgas pilsētas pašvaldības (turpmāk – Pašvaldība) finansiālā atbalsta saņemšanai, pieņemts lēmums par tā piešķiršanu, noslēgts līgums par finansiālā atbalsta piešķiršanu un iesniegti pārskati par piešķirtā finansiālā atbalsta izlietošanu.
3. **Pieteikuma iesniegšana**
4. Lai pretendētu uz Pašvaldības finansiālo atbalstu, Biedrība Rīgas pilsētas Apkaimju iedzīvotāju centrā (turpmāk – Centrs) iesniedz:
	1. pieteikumu (veidlapa 1. pielikumā);
	2. Biedrības biedru saraksta apliecinātu kopiju;
	3. Biedrības statūtus, ja informācija nav publiski pieejama oficiālajā Uzņēmumu reģistra tīmekļvietnē <https://www.ur.gov.lv/>;
	4. citus dokumentus, kas sniedz būtisku informāciju, kas ir svarīga pieteikuma izskatīšanā un lēmuma pieņemšanā par finansiāla atbalsta piešķiršanu.
5. Šī nolikuma 2. punktā minētos dokumentus (turpmāk – Pieteikums) iesniedz atbilstoši normatīvajiem aktiem par dokumentu noformēšanu:
	1. ja Pieteikumu iesniedz elektroniskā formātā, tas ir noformējams atbilstoši Ministru kabineta 2005. gada 28. jūnija noteikumiem Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”.
	2. ja Pieteikumu iesniedz papīra formātā, tas ir noformējams atbilstoši Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”.
6. Pieteikumu iesniedz:
	1. elektroniski nosūtot uz elektroniskā pasta adresi: aic@riga.lv;
	2. klātienē Centrā Eduarda Smiļģa ielā 46, Daugavpils ielā 31, Gobas ielā 6A, Ieriķu ielā 43A vai Brīvības ielā 49/53, Rīgā.

5. Pieteikumi, kas iesniegti pēc Pieteikumu iesniegšanas termiņa, netiek izskatīti.

6. Pieteikumu var iesniegt Biedrības, kas atbilst Rīgas domes 16.06.2021. saistošo noteikumu Nr.54 “Par pašvaldības atbalstu Rīgas pilsētas apkaimju attīstības biedrībām” (turpmāk – Noteikumi) 7. punktā noteiktajiem kritērijiem.

7. Paziņojums par Pieteikumu iesniegšanu tiek publicēts Pašvaldības portālā [www.riga.lv](http://www.riga.lv) un tīmekļvietnē [www.apkaimes.lv](http://www.apkaimes.lv), norādot:

7.1. Pieteikuma iesniegšanas vietu;

7.2. Pieteikuma iesniegšanas termiņu;

7.3. šo nolikumu.

1. **Pašvaldības finansiālā atbalsta pieteikumu vērtēšanas komisija un pieteikumu izvērtēšanas kārtība**

8. Pieteikumus vērtē Pašvaldības finansiālā atbalsta pieteikumu vērtēšanas komisija (turpmāk – Komisija) trīs locekļu sastāvā, kas tiek apstiprināta ar Centra direktora rīkojumu. Lēmumu par Pašvaldības finansiālā atbalsta piešķiršanu pieņem Centra direktors.

9. Komisija Pieteikumu izvērtēšanu veic un atzinumu par iesniegto Pieteikumu izvērtēšanu iesniedz Centra direktoram lēmuma pieņemšanai ne vēlāk kā 15 darba dienu laikā pēc Pieteikumu iesniegšanas termiņa beigām.

10. Ja Komisijas loceklis ir personīgi ieinteresēts kādas Biedrības pieteikuma izskatīšanā, viņš par to informē pārējos Komisijas locekļus un Centra direktoru un nepiedalās šī pieteikuma izskatīšanā.

11. Komisijas sēdes notiek bez Pieteikumu iesniedzēju klātbūtnes.

12 Komisija:

12.1. izvērtē Biedrību iesniegtos Pieteikumus;

12.2. nepieciešamības gadījumā var lūgt Biedrībai precizēt iesniegto informāciju, norādot atbildes sniegšanas termiņu;

12.3. sagatavo atzinumu par iesniegto Pieteikumu izvērtēšanu un iesniedz to Centra direktoram lēmuma pieņemšanai.

1. **Lēmuma par finansiālā atbalsta piešķiršanu pieņemšana un paziņošana**

13. Centra direktors pēc Komisijas atzinuma saņemšanas pieņem lēmumu par finansiālā atbalsta piešķiršanu vai lēmumu par atteikumu piešķirt finansiālo atbalstu.

14. Centra direktors lēmumu par finansiālā atbalsta piešķiršanu vai lēmumu par atteikumu piešķirt finansiālo atbalstu pieņem piecu darba dienu laikā pēc Komisijas atzinuma saņemšanas.

15. Paziņojums par Biedrībām piešķirto finansiālo atbalstu tiek publicēts Pašvaldības portālā [www.riga.lv](http://www.riga.lv) un tīmekļvietnē [www.apkaimes.lv](http://www.apkaimes.lv).

1. **Līguma par finansiālā atbalsta piešķiršanu noslēgšana un izpildes kontrole**

16. Centra Apkaimju attīstības un klientu apkalpošanas pārvaldes priekšnieks Centra vārdā noslēdz līgumu ar Biedrību par Pašvaldības finansiālā atbalsta piešķiršanu (turpmāk – Līgums). Līguma paraugs 2. pielikumā.

17. Līguma noslēgšanas brīdī Biedrībai nedrīkst būt Valsts ieņēmumu dienesta administrēto nodokļu (nodevu) parāda, tai skaitā valsts sociālās apdrošināšanas obligāto iemaksu parāda, kas kopumā pārsniedz 150 *euro*.

18. Piešķirtais finansiālais atbalsts tiek pārskaitīts Biedrības bankas kontā Pieteikumā norādīto mērķu īstenošanai pēc Līguma spēkā stāšanās un rēķina saņemšanas.

19. Lai nodrošinātu Biedrībai piešķirtā finansiālā atbalsta izmantošanu tam paredzētajam mērķim, Biedrībai jāiesniedz Centram pārskats par tā izlietošanu un Noteikumu 11.1. apakšpunktā noteiktā sadarbības pienākuma izpildi.

20. Biedrībai ir pienākums atmaksāt piešķirto finansiālo atbalstu vai tā daļu Noteikumu 11.4. un 11.5. apakšpunktā minētajos gadījumos.

Rīgas pilsētas izpilddirektors J. Lange